
PROOEMIUM. 


l^uum in eo fuerim, ut hunc libellum componerem et diu mul- 
tumque mecum reputassem, quid sit, quod ab eo postuletur, qui 
scribenda dissertatione summos ordinis medicorum honores adi¬ 
pisci velit, inveni, non sufficere id tantum, quod summa cum 
diligentia perspexerit naturae leges et cognoverit omnino artem 
medicam, sed necesse esse etiam, ut de eius rebus, quae sint 
et quomodo cum antiquitus tractatae sint, tum nostris tempori¬ 
bus intelligantur et aestimentur, idoneum faciat iudicium. Ita¬ 
que conatus sum scribere de ea medicina, quae ab Hippocrate 
auctore nomen ducit, et eadem ratione, qua in morbis cogno¬ 
scendis, iudicandis et curandis usus est, ad hunc usque diem 
retinetur et etiam atque etiam amplificatur. Quamvis antea iam 
fortasse haud immerito intellexerim, nonnullos fore, qui, quo¬ 
niam aut obiter tantum omnino legerunt schedulas meas aut ti¬ 
tulo tantum perspecto argumentum ipsum suspicantur divinare, 
me acta egisse existiment non potui tamen abhorreri a consilio 
mihi proposito, quia id, quod in eadem re, de qua multi iique 
doctissimi viri multa multumque iam ante me scripserunt, me 
quoque, quamvis in tirociniis artis medicae haeream, versatus 
sum, non esse mihi futurum putavi opprobrium. Nam cum no¬ 
stra aetate multae atque plane novae medendi rationes prolatae 
et hanc ipsam ob causam inter medicos non solum dissensiones, 
sed controversiae etiam et rixae ortae sint, non ineptum mihi 

esse videtur, denuo in vestigare.fontem, ex quo tota ars medicS 
effluxerit. Ita enim simplicitas quaedam medicinae potest for¬ 
tasse restitui, ita, inquam, aliquando nascetur cum unitas inter 
dissentierttes, tum certa illa agendi ratio, qua sola medicus ge¬ 
neris humani saluti prospicere potest. Praeterea autem maxime 
postulat tempus nostrum, quo omnes artes ad criticam, ut ita 
dicam, severitatem exacta est, ut non per omnes artis partes 
obiter vagemur, neve hoc illud delibemus, sed diligenter accu- 
rateque persequamur eius non minus originem, quam progres- 
sus. Quam ab causam iure meritoque provexit aetas nostra in 
altiorem locum eos, qui principes versati esse dicuntur in rebus: 
nobis nostrisque hodie utilibus. Equidem vero confiteor ma¬ 
xima cum voluptate iis operam dedisse, quae Spectatissimo Le¬ 
ctori in sequentibus a me proposita sunt, praesertim cum satis 
perspexerim, neminem posse accipere puram doctrinam nisi 
eum, qui ipsemet pervestiget fontem, suaque ipsius manu quasi 
inde hauriat veritatem. Inter Graecos, illos inquam, quiHipu 
pocrati aequales fuerunt, etsi tunc temporis iam indulgerent li¬ 
bidini sensuumque voluptatibus, regnavit tamen neque effemi¬ 
natio illa corporis et animi, qua alii populi pari conditione op¬ 
primantur, neque segnities, qua ad litteras tractandas inepti 
fuerint facti, sed, cum eorum libidines semper nixae essent 
quasi arte, excelluerunt potius incredibili fere modo et decori 
sensu et sagacitate et alacritate ingenii. Hinc etiam apparet, 
unde factum sit, ut Hippocrates medica arte et praecipue ia 
morborum observationibus ita sese praestiterit, ut medendi eius 
rationem quodammodo nos quoque tanquam normam retinueri¬ 
mus. — 






I. 

De philosophia medicinae Hippocraticae. 


Hippocrates, philosophorum tum temporis praeclarissimorum 
discipulus, Democriti familiaris, vir magni ingenii, bene in¬ 
tellexit, praesertim cum tum temporis summa philosophiae in 
homine versaretur, medicinam non esse sine philosophia. 

Prae ceteris duo philosophandi genera distinguenda sunt, 
quae a principiis diversis initium ducunt. Quorum alterum, 
Platone auctore, incipit a notionibus animo innatis, ex quibus 
sub nomine idearum Platonicarum notis omnes res deducuntur; 
ita ut ideae evolvantur tantum experientiae ope. Haec philo¬ 
sophia synthetice agit. Alterum philosophandi genus experien¬ 
tiam scientiae nostrae fundamentum sistens, methodo analytica 
primum constituit Aristoteles, qui naturam sequens omnes no¬ 
tiones ex experientia natas esse dicit. 

Quamquam ante Platonem et Aristotelem haec duo princi¬ 
pia non satis definita erant: tamen iam Hippocrates intellexit, 
ad omnem scientiam unicam esse viam, experientiam. Qua de 
caussa Galenus Aristotelem et Theophrastum Hippocratem se- 
quutos esse dicit; cf. Galen. method. med. Ifb. II. p. 33. Iure 
igitur Hippocrates medicus philosophicus methodo sua, non 
schola, nominatur. Ex mente disciplinae Hippocraticae scri¬ 
ptum est, quod legitur in libro d. decent, ornatu p. 54. Jio dei 
uvaluppuvovTa zovviiov, rwv ngoeigrj/Liiviov emota, /ueiayeiv %r t v 





oo(pi*iv ig zr t v fytpixrjv mi zry itjTQiy.ijv ig %rp ooqjtjv • 'IqtQvg yai) 
(fikoaoqog ioo&sog. 

Hippocrates hypothesi qualitatum, quas in quatuor humo¬ 
ribus, i f e. sanguine, muco, atra et flava bili inesse, in quorum 
ordine perturbato caussas morborum proximas positas, ordine 
vero restituto morbos curatos esse putavit, se in summa expe¬ 
rientiarum collectarum quiescere non potuisse, sed ad princi¬ 
pia generalia respicere debuisse manifestat. Principiorum vero 
desiderium ubicunque apparet; quapropter iamdiu intellectum 
est, necessarium esse, ut ars medendi principiis firmis nitatur. 
Nam fieri non potest, ut in memoria et tenacissima omnes ob¬ 
servationes alienae remaneant. Quem ad finem experientiam 
solam esse viam, ideoque methodum analyticam, sine qua ars 
medendi rationalis esse non possit, maxime adhibendam esse 
plurimosque tulisse fructus, artis Nostrae historia splendide te¬ 
statur. Errant igitur, qui totam philosophiam medicinae no¬ 
cuisse dicunt; nam hoc referendum est tantum ad methodum 
illam, quam nominavimus syntheticam, qua principia excogi¬ 
tata pro summo habeantur. Atque profecto fatendum est, phi¬ 
losophiae transcendentalis hypotheses bonum in praxi eventum 
non habuisse. 

Aliter se gessit empirismus rationalis, qui in singulis casi¬ 
bus processuum legem comparando et meditando perscrutari co¬ 
natur ac diversa distinguendo, paria vero coniungendo ad prin¬ 
cipia generalia, quae ubicunque in singulis probari possunt, 
gradatim adscendit. Negari tamen non potest, et empirismum 
interdum nocere eo, quod, singulis processibus observatis, eo¬ 
rum leges pro principiis generalibus habeantur. Philosophia 
vero imbuti, non empirismo soli faventes, hoc vitium possunt 
evitare; nam philosophiae studium reddit nobis facultatem, ge¬ 
nus a specie, necessaria a rebus accedentibus discernendi. 

II. 

De pathologict. 

Galenus comm. I. in Iibr. de articul. p, 579. de Hippocrate 
dixit: Om rfeime ygacpeiv alziaq imvoiag, loyimv d&omozozeQov 
fyov/ievog dei zo cpcuvofievov ivagywq- Ovzcog ovv mi zag iv zalg &e- 
Qtmelcug imvoiag iavzov zfj miga fiefiaioX, ngiv rp&g duddoKsiv. Etsi 
Hippocrates raro tantum a priori de morborum natura constituit, 
tamen aliquoties theoriam de humorum qualitatibus adhibet ad 
caussas morborum explicandas, ut verbi caussa, Aph. V, 62, 
sterilitatis; spasmorum expletionem et exinanitionem caussas 
pronuntiat; cf. Aph. VI, 39. Exinde apparet, et excellen¬ 
tissimi perscrutatoris animum in observatione rerum, quarum 
naturam nesciat, quiescere non posse et studium morborum caus* 
sas explicandi iam inde ab Hippocrate prodiisse. Histdria quo¬ 
que nobis tradidit, optimos medicos semper operam dedisse, ut 
cognoscerent morborum caussas, quibus remotis morbi radicitus 
curarentur. Quodsi hi etiam interdum aberraverunt, tamen 
pio animo fatendum est, plurimum hac ratione per saecula esse 
praestitum, nosque, natura accuratius cognita, ad multa pro¬ 
blemata explicanda propius accessisse. 

Ut vitae actionum impedimenta, quibus morbi evocantur, 
accuratius investigari possent, vitae caussas inquirere conaban¬ 
tur. Quae exinde evenerint, non omni ex parte satisfacere po¬ 
tuerunt : nam nunc materia, nunc animus tantum imprimis ob¬ 
servatus est. 

Observatione materiae mutatae exorta sunt systema quae¬ 
dam, ex quibus eminet iatromathematicum et iatrochemicum. 
Viderunt enim verbi caussa hypertrophias, tumores, ulcera, 

exanthemata, colorem mutatum, secretiones et excretiones in 
quantitate et qualitate a lege recedentes; in cadaveribus se¬ 
candis structuram abnormem, organorum situm aberrantem et 
formam mutatam, emollitionem, duritiem, concrementa, no¬ 
vas formas, ut polypos, fungos, tubercula etc,, quibus pathi¬ 
cis permutationibus caussas morborum inesse putaverunt. Im¬ 
primis iatromathematici structura formaque corporis respecta, 
habuerunt ossa pro fulcris, musculos pro vectibus, cor pro 
antlia, vasa capillaria pro tubulis sugientibus et cet. cet. In 
quo legum physicarum usu vires organismi dynamicae praeter¬ 
missae sunt. Quamquam haec schola in studio suo legumorganis- 
mi validi et aegroti inquirendarum unam tantum organismi partem 
lustravit, tamen hunc usque diem dignitatem quandam magis in 
physiologia et pathologia, quam in therapia, retinuit. Ratio 
tamen disciplinae huius nostro tempore eo coercebatur, ut, si 
ieges physicae organismi functionibus et processibus explicandis 
satisfaciant, ad conditiones dynamicas non sit confugiendum; 
organismus enim, materiae respectu mechanismus est, ideoque a 
legibus physicis regitur: sic verbi caussa leges opticae etacusticae 
ad functiones horum sensuum explicandas feliciter sunt adhibi¬ 
tae. Sed tamen semper aliquid incidit, quod ad ipsius, organis¬ 
mi notionem referendum est. Praeterea ampliorem cognitionem 
electricitatis, galvanismi et magnetismi ad multas vitae actiones 
interpretandum adhibuerunt, vertebrarum dorsi connexum co¬ 
lumnae Yoltaicae similem aestimaverunt, nervos pro conducto¬ 
ribus habuerunt, secretiones quasi ab effectu catenae Galvanicae 
clausae productas adspexerunt: sed neque vis vitalis enuclea¬ 
batur, nec praxis medica fructum percipiebat. 

Uberiorem fructum percipimus ex disquisitionibus anato¬ 
mico-pathologicis, nostro tempore summa diligentia institutis. 
Nam organorum structura mutata, actione vitale impedian* 

tiir necesse est. Sed cavendum, ut, his materiae vitiis obser¬ 
vatis, ad iatrophysicorum systema redeamus formamque et mix¬ 
tionem abnormem pro morborum caussis aestimemus, praeser¬ 
tim cum hae materiae aberrationes sine vi vitali reproductio- 
nem regente neque exoriri neque aliter censeri possint, nisi pro 
effectibus vitae actionis irregularibus. Itaque hae structurae 
mutationes nos saepenumero procedentem quidem processum 
pathicum, sed non caussam proximam docent. Sic verbi caussa 
disputant, utrum quaedam materiae organicae metamorphoses 
ex inflammatione, an ex laesa vi plastica oriantur: sic nesciunt, 
utrum ulcera in intestinis inventa typhum abdominalem gene¬ 
rent, an sequantur. Deinde non raro mutationes in cadaveri¬ 
bus inveniuntur, quas in vivis frustra quaereremus. Si verbi 
caussa neque color internarum partium ruber semper ex inflam¬ 
matione ducendus, neque defectus rubri coloris pro certo morbi 
non inflammatorii signo habendus est ; nam decoloratio vapori¬ 
bus evolutis praesertim acido hydrothionico formato facile pp- 
tuit fieri.' Gf. Rapp. Dissert. de vera interpr. observ. anatomiae 
paihologic. Tubing. 1834. x Haec disciplina iatromathematica 
partim praeparata ex philosophia Cartesiana mathematicen ut 
quaestionibus philosophicis responderet, optimam ducem adhi¬ 
bente, partim pronuntiata, observato per Harveium sanguinis 
circuitu, quam functionem corporis praestantissimam eodem 
modo fieri, quo machina hydraulica, opinati sunt, partim ex¬ 
citata magnis Gallilaei inventionibus physicis autorem habuit 
Borellium. Baglivius autem theoriam quidem huius disciplinae 
secutus in praxi I-Iippocratica methodo usus est. 

Saeculo decimo septimo cuin chemia maximos fecisset pro¬ 
gressus, signaque mira affinitatibus corporum chemicis ad lucem 
provocata, essent observata, organismi functiones ac pathoge- 
nesin chemiae ope explicare conabantur, quos iatrocliemicos 
B 2 

appellamus. Haec schola, in praxi perniciosa, tamen nonnul¬ 
los fructus tulit, quod humores et substantiae corporis humani 
chemica ratione accuratius investigarentur. Chemiatricorum 
vero hi sequuntur pathologiam humoralem, quae caussas mor- 
borum in humoribus positas esse docet, illi vero solidarem, quae 
differentias morborum primarias in partibus solidis quaerendas 
iubet, neque ab iatromathematicorum systemate multum differt. 
Chemiatrici theoriam suam in eo posuerunt, quod corpora orga¬ 
nica quasi ex crystallisationis processu, partibus fluidis coagu¬ 
latis, originem ducant, atque ex fluidis solida sine dubio for¬ 
mentur. Silvius de le Boe, facile princeps iatrochemicorum, 
morborum causas inquirit in humorum depravatione. Adeoque 
Sydenhamius huic scholae adscriptus humorum depravatorum 
differentiam quasi ac vidisset accuratissime descripsit. Acidas 
autem et alcalinas humorum et sanguinis alienationes, quae prae- 
sumtae erant, remediis oppositis, studebant removere. Cum 
putresccntiam partium fluidarum et saburras semper adesse opi¬ 
narentur alienationes et evacuationes indicatae esse videbantur. 
Non cogitaverunt, totum corpus se habere vivum, ideoque vi¬ 
tam nec in solidis tantum , nec in liumidis solum partibus inve¬ 
stigandam esse, quapropter alienatio, nonnisi tota vitae actione 
ordinata, perfici possit. Nihilominus praecepta huius scholae 
hunc usque diem plus minusve valuerunt; sed, praetermissa 
chemiae scientia imperfecta, et si in corpore aegroto quasdam 
mixtionis chemicae differentias reperiamus, chemiae opem ad 
illas exaequandas raro tantum invocare poterimus. Ventriculi 
pyrosin verbi causa interdum quidem remediis alcalinis curare 
studebimus, sed symptoma hoc dcnuo rediturum esse scimus, 
nisi causam primariam, ex qua succus gastricus acidior et maiori 
quantitate secernatur, cognitam removeri potuerimus. Calcu¬ 
lum vesicae urinariae, cui vel imprimis alcalinas vel prae ceteris 

acidas partes componentes inesse scimus, remediis vel acidis 
vel alcalinis neutrum reddere et sic solvere conabantur. Pro- 
pterea autem, quod, quomodo calculorum partes componentes 
gignantur, hunc usque diem non potuit probari, haec chemica 
curandi methodus ambigua fuerit necesse est. Itaque necessi¬ 
tate urgente cruentam illam lithotomiae operationem libentius 
instituere, quam haec dubia remedia iterum iterumque adhibere 
solemus. Iam Sydenhamius, vir ille celeberrimus, qui medi¬ 
cinam Hippocraticam restituendam curavit, principia medendi 
chemica non adhibenda esse censuit et ingenuosissimus Alexan¬ 
der de Humboldt in libro, quem inscripsit: IJeber die gereizte 
Nerven - und Muskelfaser Tom. II. pag. 167. dixit: Es ist jeine 
falsche Ansicht der Dirige, dem Korper die fehlenden Stoffe 
Mnstlich ersetzenzu lonnen und es istirrig aus der Natur der 
mit Vortheil angewandten Mittel auf den Mischungszustand der 
Iranken Materie zuruckzusc/iliessen. Exinde viro experientis- 
simo Neumanno, qui acidum muriaticum et aceticum bono suc¬ 
cessu in statu quodam gastrico adhibuit, poterimus vix assentiri 
opinanti, cum acidum muriaticum et aceticum, quod utrumque 
possit substitui, succo gastrico insit, hanc ob causam illa reme¬ 
dia bonum praestare effectum. Etenim vero, etiamsi senten¬ 
tiam illam in organismo vivo alias ac in natura, quae dicitur 
mortua, leges valere non probabimus, cum omnium actionum 
leges ubicunque eaedem esse debeant, tamen elementorum ana- 
lysin et synthesin vitae legibus organicis subditam esse oportet, 
quia vita in eo posita est, ut naturae externae potestati repu¬ 
gnans integritatis suae reservandae studeat. 

Medicina Hippocratica, quae ex intromathematicorum sy¬ 
stemate leges physicas ad partem sibi vindicavit, ex chemiatri- 
cis principiis assumsit humorum et partium solidarum analysin 
chemicam. Si anatomiae pathologicae prima initia quaerenda 

sunt apud physiatricos, mixtionis humorum chemicae cognitio¬ 
nem nostram profecto tenuem chemiatricis debemus. Sic Ilip. 
pocraticorum est, ex quoque systemate verum sibi eligere et legi¬ 
bus eclecticismi empirico-rationalis obedire. 

Progressus vero, quos fecimus nostris temporibus in ana- 
lysi aegroti corporis humani chemica propter chemiae organicae 
scientiam, non admodo excultam nobis satisfacere non possunt. 
Cum sanguis fons sit, ex quo organismus materiam sibi assimi- 
landam haurit, prae ceteris eius mixtio alienata animadversa 
est. Qui clilorosi et stomacace laborant, eorum sanguis, fibrina 
diminuta, partibus serosis abundat; sic iri gravidarum sanguine 
lymphae coagulabilis copia adaucta est; sariguiS eorum, qui 
rheumatismo sunt affecti, venis emissus ostendit crustam, quae 
in febribus biliosis cum irritatione inflammatoria viridescentem 
praebet adspectum; phthisicorum sanguinem lacteo colore et ol¬ 
factu interdum observarunt. Sed omnes hae observationes non 
manifestant, utrum sanguinis mixtio et cohaesio alienata cuius 
de natura dubitamus, proxime potentias externas sequatur, an 
vi vitali quae reproductioni praesit, affecta exoriatur. Sic 
exempli causa homines quidam, quamvis perniciosissimis po¬ 
tentiis corpora sua obtulerint, non aegrotant, adeoque contagiis 
non afficiuntur, quod, ut interpretemur, prae ceteris necessa¬ 
rium est, ut dispositionem internam, sine qua morbus non pos¬ 
sit exoriri, accipiamus, porro, ut contagium illud ullam corpo¬ 
ris partem tangat. Substantiae corpus adeunt per ventriculum, 
cutim et pulmones. Ventriculo ingesta chylificationis ope san¬ 
guini immiscentur ita quidem, ut digestionis vires praesuman¬ 
tur. Propius per cutim externam et pulmones fortasse etiam in 
tractu intestinali per venas capillares absorbentes a corpore su¬ 
scipiuntur materiari. Verisimile est, sanguinem in pulmonibus 
et per cutim contagiis infici, quod ex legibus hydraulicis et affi- 

nitatis chemicae unicis, cum sub omnibus conditionibus non con¬ 
sequatur, vix fieri potest. Exinde ut artis physicae et affini¬ 
tatis chemicae leges, siquidem ex physiologia delere nolumus, 
principio vitae vitalis subdere debeamus et vitalitatis affectum 
tamquam conditionem praesumamus, sine qua mixtio organico- 
chemica non possit mutari. Corpori ingesta, cum non raro in 
secretis rursus invenirentur, integra pervasa sanguinis perduci 
putarunt. Quodcunque, ut hoc probaretur, institutum est, cor¬ 
pora aliena in sanguinis circuitu integra non circumduci ostendit. 
Quapropter iudicandum est, omne corpori alienum permutari, 
sed vel organorum secernentium actione, vel ex propriis, quae 
in secreto nunc corpori alieno denuo valent, affinitatis chemicae 
Jegibus denuo componi, non aliter, ac in processu Galvanico 
Kali et Acidum a polis columnae Yoltaicae adversis utrumque 
reiectum, indifferentia in catena ducente media superata, ad 
polum affinem qualitate originaria confugiunt. Facile enim fieri 
potest, ut quae elementa in chemia cognovimus, sub quibusdam 
conditionibus hodie quoque ignotis, in partes constituentes re¬ 
motiores possint dissolvi. Etsi enim sanguinis et humorum 
mixtio quodammodo a nutrimentis dependens non neganda sit; 
quod ex personis male nutritis, quas fibrina sanguinis carere 
scimus, perspicue illustratur, tamen haec observatio prima¬ 
riam sanguinis affectionem non probat. Sanguinis vero mutatio 
chemica potius secundum Herr cf. eius libr.: „ Ueher den Ein- 
fluss der Sdfte auf die Entstelmngen der KranMeiten, “ Frei- 
burg 1834., deducenda est 

a) ex impedita substantiarum necessariarum ingestione, 
ut exempli causa aeris atmosphaerici pulmonibus destructis. 

b) ex secretione abnormi substantiarum, quae ad sangui¬ 
nis mixtionem pertinent. 

c) ex secretione et excretione impedita. 

Illis igitur causis ab Herr enumeratis,] quibus vitiosa san- 
guinis mixtio efficiatur, ista sanguinis mutatio posita esse pro¬ 
batur in vitalitate male affecta, quae non remediis, exlegibus 
affinitatis chemicae effectum praestantibus, sed temperata tan- 
tupi vitae actione restitui potest. 

Si saeculo decimo septimo ad corporum organicorum fun¬ 
ctiones explicandas aut mechanismi tantum aut partium consti¬ 
tuentium mixtionis ratio habita est, causae organicae, utraque 
parte conditionibus physicis tantum haesitante, sunt praetermis¬ 
sae. Iohannes Swamroerdamm, cum differentiam inter motus 
voluntarias et involuntarias sustulisset, (cf. Bibel der Natur, 
Bd.2., S. 844.) Stahlio systematis dynamici auctori praeivit. 
Hoc ingeniosissimum Stahlii, medici philosophici longe celeber¬ 
rimi, systema, philosophiae Cartesianae dogmatibus tunc tem¬ 
poris florentibus, praeparatum est. Secundum hanc Cartesii 
theoriam, materia passiva aestimata, omnes corporis organici 
motus a causis externis et substantiis materia carentibus sunt 
deducti et Malebranchius, Cartesii assecla celeberrimus, ani¬ 
mum, non semper sui ipsius conscientem, omnes corporis mo¬ 
tus regere sine ambagibus elocutus est simulque affirmavit, vim 
corporis moventem nil aliud esse, quam voluntatis divinae effi¬ 
caciam. Quam sententiam tempore, quo ad mysticismum et 
pietismum propensi erant omnes, facile acceptam esse non dif-. 
Hcile est intellectu. Huc accessit Ilelmontii doctrina de Archaeo 
fine saeculi decimi sexti imperium tenens quam Georg AVolfgang 
Wedel, Stahlii magister, defendit et publice docuit. Itaque non 
mirum est, quod ex illo tempore systema spirituale prodire po¬ 
tuerit. Iam in disputatione, quam Stahlius scripsit iuvenis san- 
guificationis officium animo adscripsit. Stahlii vero animus est 
Archaeus Ilelmontii. Sylvii ac Willisii theorematibus instru¬ 
ctus Stahlius iuvenis miratur, quod corporis humores, secun- 

| dum hanc theoriam quam maxime ad putrescentiam propensi, 
rarissime tantum putrescant. Quum vero ex animi pathemati- 
bus quam celerrime prodirent morbi, Stahlius materiae effe¬ 
ctum intermedium negavit simulque, quod innumeri morbi in 
vitae actionibus vitiosis haberent causam, ut mixtio aberrans 
praesumeretur, non esse necessarium obtinuit. Quae a veteri¬ 
bus vires a recentioribus motus nominati sint, a quo principio 
dependeant omni tempore gravissima Stahlii erat disquisitio. 
Veteribus, qui hoc principium habuerunt pro natura, cui effe¬ 
ctus adscripserunt consulto institutos, Stahlius assentitur atque 

f ut virium multiplicationem ex Newtonii regula evitet causas 
omnium corporis animalis mutationum sub nomine animi com¬ 
plectitur; mechanismum autem et chemismum, quo natura ad 
consilia sua perficienda uteretur, in inferiorem ordinem red¬ 
egit. Itaque in libro, qui inscriptus est: „Propempt. inaug., 
qui bonus theoreticus, malus practicus,“ Stahlius pronuntiavit, 
si quis in anatomia corporis humani bene versatus functiones 
partium singularum non intellexerit, hunc ex cognitione sua 
fructus bonos non esse percepturum. Omnis motus secundum 
Statilium actio dynamica est; materia, semper passiva, qua¬ 
que vi caret. Quapropter Hoffmann in libro quem scripsit de 
differentia inter doctrinam mechanicam et Stahlii organicam 
.passivam materiae qualitatem ad Atheismum ducere; Deus enim 
si primus omnium corporum movendorum fons sit, ut mundum 
expleat simulque cum mundo in unum coniunctus sit, quod iam 
Spinoza docuerit, necessarium esse declaravit. Stahlii senten¬ 
tiae, animo omnium motuum organicorum causam inesse, dige¬ 
stio et sanguinis circuitus, quae functiones sine nostra ipsorum 
conscientia peraguntur, contradicere Videntur. Sed systematis 
dynamici auctor animum ratione seu Xoyai sed non ratiocinio 
seu loyiofMo fungi respondet. Quem animum nihil aliud esse 

pronuntiavit, nisi veterum naturam; nam verbum qjvffi ex 
(pvaLV tyav exortum esse, de quo id, quod veteres de natura 
dixissent, anaidsvxog r\ cpvoig iovaa aai ov fia&ovoa za dtovxa 
noiiu, om in diavorjq (cf. Hipp. Epidem. lib. Y. s. 6. p. 1184), 
posset obtineri. Stahlius, cuius merita de subtili et accurata 
organismi aestimatione maxime valent, organismum omnino 
corpus, cuius partes omnes ad unum finem sunt instructae, de¬ 
finit; corpus humanum ratione partium singularum et structu¬ 
rae habita, mechanismum, sed finibus consideratis organismum 
esse. Quae differentia inter corpora organica et anorganica, 
cum nihil naturae inutile observetur, non potest statui. 

In diss. de motu vitali tonico, quam explicat partium mol¬ 
lium tentionem et relaxationem, ex qua sanguis ceterique hu¬ 
mores propellantur; hac de causa congestiones, spasmos, febres, 
haemorrhagias etc. deducit. Cum vero in Ilarveii doctrina de 
sanguinis circuitu sententia esset accepta, sanguinem, ut in 
machina hydraulica eo moveri, quo minime resisteretur, pri¬ 
mum Stahlius iterum demonstravit, non solum ex legibns phy¬ 
sicis sanguinem moveri, sed etiam organicis. 

ExStahlii theoria: Verum generalissimumsubiectum aegri¬ 
tudinum est perturbata, idea regiminis ipsius oeconomiae ani¬ 
malis; omnium enim motuum et mutationum causa prima animo 
posita est. Creberrimae vero morborum causae quaerebantur 
inplethora, imprimis abdominali, ex qua haemorrhoides, hy¬ 
pochondria et arthritis orirentur; vena portae erat scholae Stah- 
lianac porta malorum. 

Naturam morbos motu tonico, congestionibus, secretioni¬ 
bus et excrelionibus etc. curare, quod sanandi studium naturae 
a veteribus avxonqazia naturae appellatum esset explicuit ille 
in diss. de avxoxqaxia naturae; quam in febribus ad organo¬ 
rum irritationem removendum excitatis videre liceret. Cum 

his autem physiologicis et pathologicis principiis therapia Stah- 
liana convenit, quae medicum naturae ministrum, non domi¬ 
num voluit. 

Hoc Stahlii systema psychicum, quamquam, praetermissis 
corporis legibus physicis unam tantum organismi partem respe¬ 
xit, tamen ad dynamicos processus vitae accuratius exploran¬ 
dos multum valuit. Sicuti tempore priori in corporis structura 
et mixtione physiologiae et pathologiae leges fundamentum ha¬ 
bere putabantur; sic nunc ad agentem, moventem et mutantem 
organismi vim animum advertebant. 

Processus novus in legibus organismi dynamicis exquiren¬ 
dis Brownii systemate factus est, quod vitam prodeundam iussit 
ex duobus factoribus, interno incitabili et externo incitante; 
cuius principii utriusque respectu omnes morbi, plus minusve 
vi vitali irritata, in sthenicos et asthenicos divisi sunt. Quam¬ 
quam, cum theoriae praxis non responderet, principium hoc 
falsum esse intellectum est, nihilominus medicina virium orga¬ 
nismi quantitate, de qua morborum natura ad partem dependet, 
accuratius aestimata, fructum ex hoc systemate bonum perce¬ 
pit. Quatenus Huffland, ille vir summae doctrinae et expe¬ 
rientiae, cum principium Brownianum finibus certis inclusisset, 
praxi medicae utilitatem tulerit, eius praxeos medicae systema 
ostendit. 

Philosophia saeculi nostri, quoquo versus fines suos pro¬ 
pagans, naturae cognitionibus temporis nostri praeclarissimis 
potita est, ac vitae universalis legibus, quas in singulis inqui¬ 
rere studebat, methodum sanandi respondentem a priori con¬ 
struxit. Nec vero negandum est, cogitationibus monstrosis sin¬ 
gulorum praetermissis, systema hoc dynamicum, non una tan¬ 
tum vitae parte respecta in finibus non tam angustis esse inclu¬ 
sum. Ex hac igitur theoria naturae philosophica sensibilitas, 
C 2 

irritabilitas et reproductio distinguuntur; quae si consentiunt va¬ 
letudinem, si dissentiunt, morbum generant. Sed quod systema 
morbo quodam affectum sit, interdum intellectu difficilimum est. 
Sic verbi causa in systematis reproductivi formationibus morbi 
inveniuntur, qui actionem eius affectam negant, sed sensibili- 
tatem et irribilitatem laesam affirmant, eodemque modo sensi- 
bilitatis pathemata interdum solum functione organorum, quae 
praesunt reproductioni, impedita manifestantur. Itaque post 
terrorem vomitus et diarrhoea, post iram icterus observatur. 
Exinde sequitur, ut haec tria sensibilitatis, irritabilitatis etre- 
productionis systemata penitus inter se cohaereant atque expe¬ 
rientia saepissime violenter tantum distrahi possint. 

Rationi medicinae Hippocraticac, quae eclecticismo empi¬ 
rico-rationali imprimis favet, omni ex parte respondet, ex 
his omnibus systematis, quoniam experientia tamquam optima 
ductrix summopere aestimanda est, id elegisse , cuius utilitas 
praxi probatur. 

III. 

De therapia. 

Corpus, quod se vitamque suam sustinere potest, organi¬ 
cum affectiones morbosque avertere solet. Haec natura medi- 
catrix maximopere a nobis observanda est, quum quaecunque 
artificiosa curatio ex illa originem ducat et eius legibus therapia 
nostra fundata sit. Verum hoc esse docet experientia. Nam 
saepe natura ipsa gravissimos morbos, nullis adhibitis remediis, 
removet et diversissimas medicorum methodos sequuta est cu¬ 
ratio. Ex ipsius organismi ratione illique insita vi vitali patet, 
naturam functionum impedimenta removere, perniciosam mate¬ 
riam repellere, aequitatem virium perversam exaequare, mix¬ 
tionem materiae vitiosam meliorem reddere, ergo morbum cu¬ 
rare debere. Quod Hippocrates de natura medicatrice observa¬ 
vit, nostram postulat admirationem. Nam nemo praeter illum 
tam perspicue vidit; quod observantis menti integrae, et tunc 
minus corruptae hominum naturae adscribendum et ex his cau¬ 
sis explicandum est. Observavit iam morborum febrilium com¬ 
munem septem dierum cyclum eorumque per lysin vel crisin so¬ 
lutionem; non fugit illum, sudorem, urinam, haemorrhagiam, 
diarrhoeam criticam significationem habere posse. Metastasi 
vel Metaschematismo interdum fit morbi mutatio et metastasi 
quidem non raro morbi febriles, singulari quadam parte vel sy¬ 
stemate morbo correpto, recedere solent. Mutationis vel utili¬ 
tas vel pernicies a systematis vel partis affectae dependet gravi¬ 
tate. Sic verbi caussa metastasi oriuntur abscessus, exanthe¬ 
mata, furunculi, erysipelas, glandularum tumores, paralyses, 

adeo stupor et mentis alienatio r vitia organorum secretionis, 
pulmonum, fluor albus, catarrhus, salivatio etc. 

Formam vero morbi mutatam, ut febris acutae in lentam, 
nominamus metaschematsimum. 

Affectiones topicae et febriles, quodam temporis spatio 
praeterlapso et stadiis quibusdam superatis sponte recedunt. Sic 
catarrhus, gonorrhoea, podagra, rheumatismus saepe sanatur, 
nullo adhibito medicamine, vel sponte vel metastasi vel meta- 
schematismo. Sic dysenteria transit in coryzam, mentis alie¬ 
natio recedit exanthemate vel febri intermittente exorta, sup¬ 
puratio interna secretione puris in cute sublevatur; corpus alie¬ 
num affluxu humorum reactione facta, segregatur; arenula ocu¬ 
lo iniecta lacrymali fluxu, venenum ventriculo ingestum vomitu, 
et purgatione, irritamentum urethrae gonorrhoea, et cet. cet. 
removetur. 

Natura deinde medicatrix instinctu quodam actionem suam 
manifestat. Corpori enim organico facultas inest, nulla ratione 
adhibita, vitandi, quod perniciosum, adpetendi, quod salubre 
est. Sic verbi caussa febri laborantes cibos recusant, potum 
optant: accumulata bili perversa in primis viis, appetitus aci¬ 
dorum invenitur et carnis aversio: eadem de caussa mente capti 
in aquam frigidam ruere student. 

Harmonia, quae omnes corporis partes regit singulasque 
coniungit, organis singulis affectis, totum organismum non raro 
adiutorem evocat: pulmones affecti sympathicam omnium re¬ 
spirationis organorum reactionem excitant, quam tussis sequi¬ 
tur, qua, quod irritat, respuatur. Affectio localis febrem ex¬ 
citare potest, qua morbus antea fixus movetur, ut cesset: epi¬ 
lepsia, febri intermittente accedente, evanescit. 

Porro partis affectio, oppositarum partium affectione, per 
antagonismum curatur: non raro, functione cutanea suppressa, 

diarrhoea exorta incommodum avertit, et sudore diarrhoea si¬ 
stitur. 

Ex metastaseos observatione methodus antagonistica seu 
revellens prodiit, qua sympathiae et antagonismi legibus morbi 
organorum ad vitam necessariorum periculosi a priori loco ad 
partes minoris momenti deducuntur: maniam remediis drastice 
purgantibus a cerebro irritato ad tractum intestinalem traducere; 
tussim convulsivam unguento tartari stibiati inuncto, diminuere 
solemus: Antagonistica est curatio internae organorum suppu¬ 
rationis , quae iit fonticulis, coxalgiae cauteriis actualibus. Qua 
de caussa Caelius Aurelianus (cf. Morb. acut. lib. I. c. II.) capil¬ 
los decidendos esse censuit, quod Sydenhamius in phrenitide, 
ut a partibus internis derivetur, salutiferum putavit (cf. Prax. 
med. p. 660.) cuius usum Celsus (cf. Lib. 3. c. 18.) in ophthal- 
miis chronicis expertus esL Cucurbitae mammis impositae me¬ 
trorrhagiam sistunt. Ut assiduis virorum doctorum studiis alvi 
obstructio generatur, sic, animo ad aliam rem adverso, diar¬ 
rhoea sedatur. Amaurosis, orta ex podagra celeriter suppressa, 
removeri potest, si restituimus podagram. Blepharoplithalmia 
sanatur cortice mezerei in brachiis imposito. Ex ventriculi 
spasmo vomitus excitatus clysmate irritante deducitur. Iam 
Hippocrates (cf. Aphor. 2, 46.) dixit: Duobus doloribus simul 
infestantibus eundem locum, vehementior alterum obscurat. 
Hac tamen methodo inprimis vires spectandae sunt; nam in 
magno stheniae gradu irritatio quaevis adaucta nocet; quapro¬ 
pter antagonisticas affectiones evitemus necesse est, donec illa 
est remota. Quamdiu diathesis inflammatoria tanta est, ut ve- 
naesectiones indicatae sint, neque vesicatoria neque alia irrita¬ 
menta antagonistica sunt adhibenda. Si vero asthenia adest, 
secretiones, quae methodo antagonistica promoveri solent, nos 
evitare oportet. Spectandus tamen semper stheniae aut asthe- 

niae gradus, et comparanda est irritatio antagonistica nunc in¬ 
stituenda cum irritatione, quae locum obtinet: sic verbi caussa 
encephalitis aut pneumonia, suppressae podagrae pedisequae, 
brevissimo tempore topica irritamenta postulant, quae partem 
prius iam affectam irritando pedibus podagram denuo adducunt. 
Rationalis medicina, quae ab Hippocrate nomen ducit, in sin¬ 
gulis morbis accuratissime indicationes et contraindicationes 
comparet necesse est. Ut methodus haec naturae medicatricis 
remediorumque, quae adhibet, observatione accurata prodiit: 
sic semper via, quam natura in aegrotis curandis sequitur, in 
singulis casibus denuo iteranda est. Maximam haec antagoni¬ 
stica methodus utilitatem in morbis acutis praebet, quibus peri¬ 
culosae organorum maioris momenti affectiones quam celerrime 
in minoris momenti organa transponantur necesse est. In chro¬ 
nicis vero morbis liuius methodi utilitas ambigua est, quod diu¬ 
turna derivatio partim ob dolorem, partim ob virium defectus 
in ulceribus arte institutis, partim quod partes integrae in ae¬ 
grotas convertendae sunt, manifeste malum habebit successum, 
quem avertere et meliorem reddere rarissime tantum poterimus. 

Gallenianum illud: „Contraria contrariis opponenda“ me¬ 
thodi antipathicae fundamentum est nititurque experientia, qua 
contraria se tollunt. Ratio igitur huius disciplinae remedia po¬ 
stulat, quae contrarium efficiunt eius, quam proximam morbi 
caussam cogitamus. Methodus haec quasi hominum naturae in¬ 
nata est; nam qui friget, calorem quaerit, et, qui sitit, bibit. 
Obstructionibus alvi evacuationes, diarrhoeae obstruentia, ca¬ 
lori febrili refrigerantia, debilitati roborantia opponuntur. Me¬ 
thodus igitur antipathica excitantem, roborantem, sedantem, 
antiphlogisticam, evacuantem, resolventem, adstringentem etc. 
methodum in se suscipit. 

^Quae vero remediasint eligenda, ab indicationibus pendet, 
quas proximae morbi caussae provocant. Quam proximam 
caussam putamus, curationem fundat, in qua symptomata sin¬ 
gula non respicienda sunt. Itaque in carditide nec pulsus tre- 
mulans nec vultus turbatus nec syncope nos a methodo antiphlo- 
gistica retinebit. Nobis si semper nota esset morbi proxima 
causa nostraque physiologiae et pathologiae scientia non esset 
manca, profecto methodus haec in totum valeret. Sed confi¬ 
tendum est, etiam diversissimis de proxima morborum caussa 
sententiis diversissimisque exinde adhibitis methodis, morbos 
non raro esse curatos; ut delirium tremens. Nam omnibus tem¬ 
poribus medici, qui optimum in curandis morbis habuerunt suc¬ 
cessum, fuerunt ii, qui non systematis auctoritati paruerunt, 
sed, qui naturam observare et persequi studuerunt. Ratione 
adhibita eligere, semper medicinae Hippocraticae erat; nam ex 
magna experientiarum copia, cui plus minusve systemata omnia 
innituntur, depromebat et eligebat, quae in praxi successum 
optimum praestiterant. 

Novissimis temporibus studium eo se convertebat, ut effe¬ 
ctum remediorum specificorum explicarent. Remedia autem 
specifica nominantur, quae proprio atque inexplicabili modo 
morbos, quorum proxima causa ignota est, tollunt, ut verbi 
causa hydrargyrum luem veneream, sulphur scabiem, china fe¬ 
brem intermittentem etc. etc. Quum morborum naturam ipsam 
nesciamus, in explicandis remediis nihil perfectum esse, mani¬ 
festum est. Quod vero a naturae legibus nihil potest recedere, 
remediorum effectum, quam legem sequatur, exquirere licet. 

Hahnemann, specifica remedia in torpore sano eadem sym¬ 
ptomata exercere, quae in corpore aegroto morbus, quem cu¬ 
rent, obtinuit, quapropter similia similibus curanda docuit. Ut 
Zelotes, qui veritatem novam invenisse sibi videtur, sic Hah- 
D 

nemannus sententiam istam pro principio curandi unico declara* 
vit; quapropter se non iniustam caussam habere, ut scientiam 
nostram, ex saeculis multis acquisitam, detrectaret, opinatus 
est. Nec tamen disciplinam suam sine ulla disquisitione reii- 
cere volumus; nam nonnulla insunt digna studio nostro ac dili¬ 
gentia. Qui enim scholae Ilomoeopathicae sunt adscripti reme¬ 
diorum, quae deglutiyerant, effectus in se ipsis probaverunt; 
si curandorum morborum cognitioni per saecula multam operam 
dederant medici, in remediorum effectibus tentandis non mul¬ 
tum erant progressi; sic plurium morborum diagnosin habemus, 
non therapiam, quod remediis, quae morbo respondeant, ca¬ 
remus. Quia remediorum effectus a priori non intelligendi sunt, 
factum est, ut conamina, ex forma externa, chemica ratione, 
electro - galvanicis aut magneticis legibus, quas sequerentur effe* 
ctus medicaminum, omnino ex qualitate remediorum efficaciam 
probare, bono successu frui non potuerint. Cum casu tantum 
nobis cognitio remedii salubris vel observationibus non satis ac¬ 
curate institutis deprompta innotuerit; nam in aegrotis, sensi- 
bilitate mutata et reactione perversa, medicamina diversissinp 
exercent effectus; cum denique ex consuetudine remediorum 
commiscendorum novum quid gignatur necesse sit, quod nullo 
modo singulorum remediorum effectus complectens nos decer¬ 
nere non sinit, cui medicamini attribuendus sit hic vel ille effe¬ 
ctus, — cognitio nostra de remediorum efficacia manca mansit. 
Effectus quidem praestantissimi noti erant: nota erant vomitum 
excitantia, diaphoretica, diuretica etc.; quae deinde afficiantur 
organa et quomodo irritabilitas diminuatur vel augeatur etc. non 
effugerat: sed vires minus eminentes nec tamen minoris mo¬ 
menti latebant. Quapropter fortasse non raro factum est, ut 
medicaminum effectus pro signis morbi haberentur; curandique 
methodus mutaretur. Magnam igitur utilitatem, remediorum 




efficacia inquirenda, auctor disciplinae Homoeopathicae prae¬ 
buit- Quod studium medicaminum in corpore sano tentandorum 
asseclae scholae Hippocraticae, utlllustr. Ipergius, necessarium 
esse dixerunt et usurparunt. 

Experimenta vero remediorum tentandorum caussa in cor¬ 
pore sano instituta iterum iterumque sunt repetenda; nam repe¬ 
tita tantum maioris momenti sunt, quia medicamini facile attri¬ 
buatur, quod corpori etiam sano accidere potest: deinde sunt 
instituenda a personis utriusque generis, diversae aetatis, in¬ 
dolis, dispositionis; personas porro, qui periculum facturi sint, 
sanas esse et remedium apta dosi, ut effectus primarius distin¬ 
ctius animadvertatur, suscipere oportet. Nec minus necessa¬ 
rium est, ut symptomatum a medicamine evocatorum series 
assidue observetur: denique distinguendum est inter effectum 
primarium, sympathicum et secundarium. Rhei adhibiti prima¬ 
rius effectus, tunica tractus intestinalis mucosa irritata, diar¬ 
rhoea est, sympathicus esse videtur, si pectoris oppressio ac 
tussis sicca, quam ipse observavi, ex affectione nervi vagi et 
sympathici exorta accedit; secundarius vero effectus, quam rea¬ 
ctionem nominare solemus, in alvi obstructione cernitur. Prae¬ 
terea observandum est, quae partes praecipue affici soleant: 
nux vomica systema gangliorum, hydrargyrum glandulas, acb- 
nitum arterias et telas fibrosas, digitalis cor et interdum renes. 
Ipecacuanlia ventriculum tangit. Quum remedia quaedam in toto 
systemate aliquo vim suam exerceant, si organon afficitur, ab 
eius vitalitate dependet: post usum vini, actionem systematis 
arteriosi augentis, qui pulmonum tuberculis laborat, sentiet pe¬ 
ctoris angustias nec raro haemoptysi laborabit. 

Nec vero remedii efficaciam in hoc vel illo systemate ma¬ 
nifestatam scire sat est; et scire volumus, qua ratione in organo 
mutationem gignat, in systemate disturbationem procreet. 

Hahnemann, qui reiiciens omnem theoriam omneque ra* 
tionis studium, quo dynamici organismi processus explicari pos- 
sint, mechanismum quendam medicinae commendat; ut signa 
fideliter et accurate describantur, non demonstrentur, postulat, 
Quo factum est, ut medicaminum a schola Homoeopathica pro¬ 
batorum effectus et symptomata a capite usque ad pedes enume¬ 
rata sint. 

Itaque, qui effectus, medicamine suscepto cuique et sano 
homini accidere soleant, accuratissime animadvertendum, quo¬ 
modo sensibilitatem, irritabilitatem et reproductionem tangant, 
diligentissime differendum est. Quo facto, multis remediis ten- 
tatis, sperandum est, fore, ut pharmacodynamicen impetre¬ 
mus, ex qua fructus in praxi optimos percepturi simus. 

De methodo vero Homoeopathica, de qua medici nostri 
maxima ex parte diiudicare solent a priori, quod profecto medi¬ 
cinae Hippocraticae, in qua summum naturae studium cum ecle- 
cticismo empirico - rationali coniunctum est, male respondet, 
ego iudicium, quod experientia nitatur necesse est, ferre non 
possum. — 






